text: De 10 bedste citater fra DM-finalen i speedway
  20 september 2018 kl. 10.49
  Efter en underholdende aften i Outrup vandt Region Varde det danske speedwaymesterskab for hold. Undervejs flød det med sproglige højdepunkter.
  Dansk speedway er lig med underholdning i topklasse, både på og uden for banen.
  Onsdag aften var DM-finalen for hold ingen undtagelse. På banen var hjemmeholdet Region Varde bedst, men uden for slaggeren leverede folk fra både Varde, Holsted, Slangerup og Fjeldsted nogle bemærkelsesværdige udtalelser.
   
  De 10 fedeste citater fra DM-finalen:
  Han siger, han har slået sit knæ af led. Uden at jeg er doktor, så lyder det som noget, der er træls.
  Morten Svendsen, sportschef for Fjeldsted
   
  Jeg havde lidt mere speed end ham, men han er også lidt tykkere end mig.
  Anders Thomsen, Fjeldsted
   
  Det er selvfølgelig rart at vinde et mesterskab, men det er kraftedme pis-kørt af mig. Man er nødt til at bande, når man kører som en kælling.
  Hans Andersen, Varde
   
  Det er som om, de prøver at lave banen om til en kartoffelmark, hver gang vi skal køre herovre.
  Mikkel Michelsen, Slangerup
   
  Jeg starter som en gammel kone. Jeg har aldrig kunnet lave starter.
  Anders Thomsen, Fjeldsted
   
  Hans er den største, fucking road block i dansk speedway. Mere har jeg ikke at sige. Han kører til højre og venstre, som det passer ham. Fuck det er lamt.
  Rasmus Jensen, Holsted
   
  Han pløjede ind i siden på mig. Jeg var bare i vejen – han kunne jo ikke køre gennem mig.
  Mads Korneliussen, Varde
  
   
  Jeg tror, dommeren er blevet bestukket. Han holder satme ikke med os.
  Anders Thomsen, Fjeldsted
  
   
  Heldigvis er der tv på i dag, så dommeren kunne se, der var kontakt.
  Nicki Pedersen, Holsted
  
   
  Jeg ved ikke, hvorfor helvede han lægger den ned. Han må være blevet bange.
  Steven Andersen, holdleder for Varde
  
  